Jeg har været igennem et længere forløb med behandlingen Onda Collwaves. Det skal siges at jeg er en normalvægtig pige som efter stort vægttab har løs hud på mave, inderlår og arme som jeg har ønsket at reducere. Jeg træner og spiser sundt. Jeg valgte behandlingen, da jeg godt kunne godt tænke mig, at blive strammet op, og Onda havde flere funktioner både mht. cellulitis og opstramning. Jeg var til konsultation hos en medarbejder som var yderst sød og en meget venlig behandler. Medarbejderen fortalte, at mine problemområder kunne de godt behandle og jeg vil kunne se et resultat. Der skulle mellem 3-4 behandlinger, men man kan allerede se forskel efter 1 behandling. Jeg var super spændt og valgte så at betale for 24 behandlinger dvs. 4 x nedre mave, 4x øvre mave, 8x inderlår (højre/venstre), 8x cellulitis (højre/venstre ben). I alt 24 behandlinger til en pris på 24.000 kr (sommerkampagne på 30%). Jeg startet med behandling af 4 områder en gang om måned fordelt ud på områderne og kom til næste behandling efter ca. 4-5 uger. Jeg blev anbefalet af medarbejderen, at tage ekstra C-vitamin piller og collagen pulver for at sætte gang i processen samt 10-minutters massage i hvert område. Dette gjorde jeg primært i badet eller da jeg smurte bodylotion på kroppen. Jeg kunne ikke se nogen forskel efter 3. behandling. Efter 3. behandling på hvert område mistet jeg tålmodigheden. Der skete simpelthen ikke noget med de centimeter! Jeg blev ked af det og frustreret. Alle de billeder man så på FB og Instagram hvor folk har fået 1-2 behandlinger var i mine øjne slet ikke til at stole på. Jeg er 100% indforstået med, at vi alle reagere forskelligt på behandlinger, men jeg blev så skuffet, at jeg valgte at stoppe behandlingen efter 3 omgange på hver af de områder jeg havde betalt for. Jeg havde slet ikke tabt nogle centimeter på hverken arme, ben eller mave. Alting var præcist det samme som da jeg begyndte med behandlingen. Jeg bliver endnu mere ked af det, når jeg tænker tilbage på processen, fordi efter 2. behandling på maven sagde jeg direkte, at jeg kan ikke se nogen forskel. Medarbejderen fortalte at producenten anbefaler 3-4 behandlinger, før man kan se et resultat og at vi bør fortsætte. Jeg tænkte, at der måske er noget galt med mig og jeg måske skulle have nogle flere behandlinger end andre for at sætte gang i processen og valgte at køre endnu en omgang. Jeg fik stadig intet resultat.  Derudover på baller/lår ville jeg gerne af med min cellulitis, men fik fortalt at jeg ikke havde så meget. Synes dog selv jeg har en del. Vi valgte derfor at gå med cellulitis behandling i første omgang. Da jeg ikke kunne se et resultat og at medarbejderen mente, at jeg ikke havde så meget appelsinhud vil der være bedst med opstramning som også hjalp på cellulitis. Heller ikke her har jeg kunne se en forskel. Jeg sidder tilbage med samme løs hud, som da jeg startet processen blot 21.000 kr fladere. Jeg valgte, at sige stop for kunne ikke se nogen mening i at få behandlet endnu en gang, nu hvor jeg ikke har kunne se nogen forskel efter 3 gange. Jeg kan dele af min erfaring og sige at Onda slet ikke har virket for mig. Efter forløbet har jeg trænet mega hårdt med vægte og kan se at kroppen reagere positivt og med flere resultater end jeg kunne med Onda. Jeg kan kun sige hellere træn end at vælge en Onda behandling. Det var kun set som et supplement til min træning men blev totalt skuffet efter at have brugt 21.000 kr. Ingen forskel og man får heller ikke pengene tilbage såfremt det ikke virker på ens krop. Hvis man absolut ønsker at tage behandlingen, så prøv med et område og hvis man kan se et resultat så go for it, hvis ikke ja, så er der ikke så meget at gøre.Jeg vil have ønsket, at det virket, men for mig har kost og træning gjort underværker og ikke Onda. Til alle jer der overvejer det. Tænk jer ekstra godt om inden i vælger at bruge penge på det. Det kan ikke vides med sikkerhed hvordan kroppen reagere og igen vi er alle så forkskellige. Men jeg havde ønsket jeg havde startet ud med et område og ikke så mange på en gang. Derudover vil jeg sige at klinikken generelt og medarbejderne er super venlige. Jeg havde en gang glemt min tid og som reglerne er, så bliver man opkrævet for behandlingen. Det gjorde jeg ikke og de valgte at se bort fra det. Så virkelig virkelig god service og super hjælpsomme.